Tisztelt Címzettek!

Kedves Kollégák!

Az ELTE Bárczi Gusztáv Gyógypedagógiai Kar Atipikus Viselkedés és Kogníció Intézetének Értelmileg Akadályozottak Pedagógiája szakirányos munkatársai - a kari és intézeti vezetés támogatásával - konferenciát szerveznek a Magyar Tudomány Ünnepe rendezvénysorozat keretében. Ezzel a rendezvénnyel Hatos Tanár Úr munkássága előtt fejezzük ki tiszteletünket, aki az idén lett 85 éves.

A konferencia címe: „Az értelmileg akadályozott felnőttek kísérése: múlt, jelen, jövő”.

A konferencia időpontja: 2017. november 16. 14.00-17.00 óra.

Helyszín: ELTE Bárczi Gusztáv Gyógypedagógiai Kar, Budapest, Ecseri út 3. A/67 terem

A részletes program a mellékletben olvasható.

A részvétel ingyenes, de a férőhelyek száma korlátozott, ezért kérjük, hogy részvételi szándékukat ezen a linken jelezzék: <http://barczi.elte.hu/content/az-ertelmileg-akadalyozott-felnottek-kiserese-mult-jelen-jovo.e.108>

Mivel a szűkös időkeret sajnos csak a meghívott előadók előadásaira elegendő, viszont fontos számunkra, hogy mindenki kifejezhesse a konferencia témájával és a jeles alkalommal kapcsolatos gondolatait, ezért úgy határoztunk, hogy poszter szekció keretében biztosítunk lehetőséget azok számára, akik szeretnék a témához illeszkedő munkájukat bemutatni.

Kérjük, amennyiben élni kívánnak ezzel a lehetőséggel, a regisztrációs lapon jelezzék ezt felénk! A posztereket elektronikus formában (.jpeg vagy .ppt fájlformátumban) 2017 november 06-ig kérjük megküldeni az ertak.barczi@gmail.com címre! A magukkal hozott kinyomtatott verziót a konferencia előtt 12.30-13.30 óra között lesz lehetőség kifüggeszteni a kijelölt helyre. Mivel ennek biztosítására paravánok korlátozott számban állnak rendelkezésünkre, kérjük, hogy ezen igényüket mielőbb jelezni szíveskedjenek.

Bármilyen kérdés, kérés esetén kérem, forduljanak hozzánk bizalommal az alábbi elérhetőségeken:

név: Barthel Betty, Kármán Bianka

e-mail cím: [ertak.barczi@gmail.com](mailto:ertak.barczi@gmail.com)

Bízunk benne, hogy minél többen találkozunk ezen az ünnepi eseményen! Szeretettel várjuk Önöket!

Budapest, 2017. október 09.

Üdvözlettel az Értelmileg Akadályozottak Pedagógiája szakirány munkatársai nevében:

Barthel Betty

szakirány-felelős

ELTE ATIVIK Intézet

Értelmileg Akadályozottak Pedagógiája szakirány